Elektroniikkapeli

Kakarana tuli pelailtua joitakin Game and Watcheja ja totta kai vielä lelumaisempia halpistekeleitä. Näitäkin on nykyään hyvin emuloituina, vaikka valtaosa viihdearvosta onkin enää nostalgiassa.

* Altered Beast: Lähdemateriaalilleen yllättävän uskollinen monotoninen eteenpäinravaus pomomättöineen ja muodonmuutoksineen.

* Bucky O' Hare: Yhdentekevä automaattisesti rullaava räiskintä.

* Champiyon Pinball: Vaihteleva flipperipeli juonipelimuodolla. Valitettavasti pallo tuntuu kulkevan kuin liisterissä, mikä vie kaiken mahdollisen nautinnon mennessään.

* Double Dragon: Tavallistakin monotonisempi eteenpäinkävelymätkintä.
* Double Dragon 3: Edeltäjäänsä sekasortoisempi mutta toisaalta hupaisampi ja viihdyttävämpi, eli sinänsä parempi jatko-osa kuin alkuperäinen.

* Game & Watch - Ball: Elektroniikkapeliksikin kaikin puolin aneeminen jonglöörays.
* Game & Watch - Balloon Fight: Kälyversio NES-pelin rullaavasta pelimuodosta. Esikuvan tavoin pitää toimintanappia takoa, jotta hahmo pysyy ilmassa, mutta alustan rajoitukset tekevät liikkuvuuden hahmottamisesta hajottavaa.
* Game & Watch - Bomb Sweeper: Sokoban-väännös eli jöötiä, minkä tajusin onneksi jo ala-asteelaisena erehtyessäni pelaamaan tätä oikealla raudalla.
* Game & Watch - Chef: Hieman HC:mpi versio Ballista eli silti aika kuivaa kamaa.
* Game & Watch - Climber: Ice Climberista ammentava mutta totta kai palikampi pomppimispeli, jossa hauskinta on, että hahmon kuollessa tippuu tämä koko kapuamansa matkan takaisin alas. Game & Watchin mittapuulla ihan mukiinmenevää settiä.
* Game & Watch - Crab Grab: Kekseliäs toimintapeli, missä tuupitaan pois ruutua täyttäviä rapuja. Viholliset tappamisen lisäksi vievät vaakatason elintilaa, eli tyräämistä palkitaan menon vaikeutumisella.
* Game & Watch - Fire: Taas yksi yhdentekevä pompottelupeli.
* Game & Watch - Fire Attack: Rasistisia Amerikan alkuperäiskansalaiskarikatyyrejä ja Game & Watch -peliksi ei täysin yhdentekevää pelattavuutta.
* Game & Watch - Flagman: Alustankin huomioiden pilipali reagointipeli.
* Game & Watch - Golf Cliff: Climberia kälyisämpi pomppiminen.
* Game & Watch - Green House: Sarjan paremmasta päästä oleva puolustuspeli, jossa ylä- ja alaruudun öttiäisiä torjutaan hieman eri mekaniikoin. Tätä tuli pelattua joskus oikealla koneella nuorisotalolla.
* Game & Watch - Helmet: Väistelypeli tavallista Game & Watchia tiukemmalla osumahavannoinnilla, joka tekee menosta haastavampaa mutta mielekkäämpää.
* Game & Watch - Judge: Jopa mieleenpainuva, kaksinpelattava kivi-paperi-sakset-johdannainen tuuri- ja reaktioelementillä.
* Game & Watch - Life Boat: Kahden vierekkäisen ruudun peli, jossa pelastetaan tippuvia tyyppejä tällä kertaa kahdella paatilla, joita ohjataan samanaikaisesti samoista napeista. Juju on siinä, että lotjissa olevaa lössiä päästetään pois eri puolilta ruutuja. Keskivertoa kekseliäämpi muttei viihdyttävä tekele.
* Game & Watch - Manhole: Jeesauspeli, missä risteillään neljän eri reiän päältä kulkevien jamppojen alle. Aika samanlainen perusidealtaan kuin aikaisemmat pompottelut.
* Game & Watch - Mario's Bombs Away: Nykyaikana aika absurdilta vaikuttavalta premissiltään pelattavuutta mielenkiintoisempi Mariosotailu. Silti keskivertoa pelikelloa hauskempi toimintatekele erillisine hahmon- ja pomminliikutusmekaniikkoineen.
* Game & Watch - Mario's Cement Factory: Tavallista huonompi G&W kiitos liikkumisen pilipaliuden ja hajottavien hissipompottelun.
* Game & Watch - Mario Bros.: Kyseessä ei tällä kertaa ole viemäripompinta vaan kahden näytön liukuhihnatehdashelvetti, jossa liikutellaan Mariota ja Luigia hihnojen välillä pakettien suhatessa ruudusta toiseen. Tämä tekele löytyy paristomattomana ja paristoluukuttomana jopa omista nurkista, ikuisessa lainassa serkuilta...
* Game & Watch - Mickey & Donald: Yksi paremmista G&W:stä johtuen kahden ohjattavan hahmon eri mekaniikoista ja jopa hyvin käytetystä lisenssistä. Oikealla raudalla ammoinaan tyypattu.
* Game & Watch - Mickey Mouse (1981): Tavanomainen pilipalikamankoppaus.
* Game & Watch - Mickey Mouse (1984): Cook-väännös tällä kertaa myös tappavilla palikoilla. Tavallista monipuolisempi muttei silti kummoinen, paras puoli on Akun vaahtoaminen tyrätessä.
* Game & Watch - Octopus: Taas yksi ees taas suhaus, tällä kertaa muita samanlaisia G&W:tä rasittavammilla osumahavannoinneilla.
* Game & Watch - Oil Panic: Kahden ruudun kopitus, jossa alakentässä varsinkin aika hajottavaa arpapeliä, osuuko maalitauluna toimivan jätkän tynnyriin vai ei.
* Game & Watch - Parachute: Varmaan yksinkertaisin G&W tyystin suoraviivaisella tippuvien ukkojen keräilyllä.
* Game & Watch - Pinball: LCD-flipperi eli ei yllättäen kovin kaksinen tapaus.
* Game & Watch - Popeye (1981): Lisää tippuvan kaman keräystä, tällä kertaa sentään paikoin sivukohdissa kaaliin lyövällä Blutolla.
* Game & Watch - Popeye (1983): Varhainen 2D-tappelupeli kehästälyöntimekaniikoilla, eli Urban Champion tapaan huono mutta jotenkin viihdyttävä.
* Game & Watch - Rain Shower: Kahden näytön väistely, jossa käytetään ristiohjaimen lisäksi myös yhtä nappia peli-elementtien liikuttamiseen. Tavallista monipuolisempi ja haastavampi G&W, siis.
* Game & Watch - Safe Buster: Oil Panic -nokitus pollaripropagandalla.
* Game & Watch - Snoopy: Peruskuiva myyränhakkausväännös.
* Game & Watch - Snoopy Tennis: Jopa omasta huushollistani löytynyt pilipali-Pong.
* Game & Watch - Spitball Sparky: Käly-Breakouttia eli ehkä kämäisin G&W.
* Game & Watch - Squish: Alkeellista sokkelorymistelyä Devil Worldmaisella eri suuntaan rullaavalla pelialueella.
* Game & Watch - Super Mario Bros.: Jopa ennaltaluuloja huonompi väännös alkuperäisestä tasoloikasta. Ainakin Mario väläyttelee välillä keskaria.
* Game & Watch - Tropical Fish: Taas yksi epämerkittävä sarjan pompottelupeli.
* Game & Watch - Turtle Bridge: Taas yksi epämerkittävä sarjan eestaassuhailupeli.
* Game & Watch - Vermin: Myyränhakkausta, joka on tavallistakin kuivempaa, sillä mätkintä tapahtuu automaattisesti ja ainoa toimenpide on hahmon liikuttaminen.
* Game & Watch - Zelda: Esinemekaniikansa takia ehkä vähiten pinnallinen mätkintäpeli, joka ei ole kuitenkaan yhtä hyvä kuin 83:n Popeye johtuen siitä, että yleisin vihollistyyppi nysvää liikaa oman hahmon hyökkäysten ulottumattomissa.
* Garfield: Perusväistelypompintaa, sentään supermittarilla.
* Gauntlet: Esikuvaansa joten kuten onnistuvasti kopioiva eli varsin monotoninen haahuilumätkintä.
* *Geigeki Go Go Shooting*: KPRSR.
* Golden Axe: Altered Beastin tapaan lähdemateriaalia joten kuten uskollisesti lainaava muttei silti hyvä ravaushakkaus.

* Judge Dredd: Taas yksi pelattavuudeltaan mitäänsanomaton juoksumätkintälisenssi.
* Jurassic Park: Lisää pilipalipingontaa. Poikkeuksellisesti ohjataan leffan kakarakaksikkoa ainaisen Alanin sijaan.

* Karnov: Tiger-peliksi menettelevä vaappumisräiskintä. Valitettavasti emopelin esinevalikoimasta on jäljellä vain kaksi kamaa.